
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Ανώνυμης Εταιρίας με την επωνυμία : «ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΠΑΡΑΓΩΓΗΣ ΚΑΙ ΕΜΠΟΡΙΑΣ ΑΦΡΩΔΩΝ ΕΙΔΩΝ-ΑΦΡΟΤΕΞ Α.Ε.» και δ.τ. : «ΑΦΡΟΤΕΞ Α.Ε.»
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΞΑΝΘΗΣ
Την 9-1-2014  καταχωρήθηκε με ΚΑΚ 144820 στο Γενικό Εμπορικό Μητρώο το από 27-12-2013 πρακτικό της Έκτακτης Γενικής Συνέλευσης των μετόχων της Ανώνυμης Εταιρίας με την επωνυμία: «ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΠΑΡΑΓΩΓΗΣ ΚΑΙ ΕΜΠΟΡΙΑΣ ΑΦΡΩΔΩΝ ΕΙΔΩΝ-ΑΦΡΟΤΕΞ Α.Ε.»,   δ.τ.   : «ΑΦΡΟΤΕΞ Α.Ε.» και με αριθμό ΓΕΜΗ 012517946000, που εδρεύει στο Δήμο Ξάνθης με το οποίο αποφασίσθηκε η μείωση του Μετοχικού κεφαλαίου της εταιρείας, με μείωση της ονομαστικής αξίας κάθε μετοχής και η τροποποίηση της παρ. α του άρθρου 5 του Καταστατικού της.

 Η παραπάνω  τροποποίηση έχει σε περίληψη ως ακολούθως :

ΚΕΦΑΛΑΙΟ Β

ΜΕΤΟΧΙΚΟ ΚΕΦΑΛΑΙΟ-ΜΕΤΟΧΕΣ

ΑΡΘΡΟ 5

α) Το μετοχικό κεφάλαιο της εταιρείας ανέρχεται σε  πεντακόσιες εξήντα τρείς χιλιάδες ευρώ (563.000) διαιρεμένο σε  πενήντα έξι χιλιάδες τριακόσιες (56.300) ονομαστικές μετοχές και μη μεταβιβάσιμες για μια δεκαετία, αξίας δέκα (10)ευρώ η κάθε μία.

    Το μετοχικό κεφάλαιο δημιουργήθηκε:

- Με την ολοσχερή καταβολή τριακοσίων ογδόντα πέντε εκατομμυρίων (385.000.000) δραχμών, όπως περιγράφεται στο άρθρο 37 του καταστατικού  (ΦΕΚ 11/2-1-95).

- Με την καταβολή σε μετρητά εβδομήντα οκτώ εκατομμυρίων πεντακοσίων εβδομήντα οκτώ χιλιάδων τετρακοσίων τριάντα τριών (78.578.433) δραχμών και την κεφαλαιοποίηση της αναπροσαρμογής τριάντα ενός εκατομμυρίων τετρακοσίων είκοσι μίας χιλιάδων πεντακοσίων εξήντα επτά (31.421.567) δραχμών σύμφωνα με την ομόφωνη απόφαση της τακτικής γενικής συνέλευσης των μετόχων της 30/6/1997, ΦΕΚ  7122/7-10-1997.

-   Με την από 30/12/2002 απόφαση της έκτακτης γενικής συνέλευσης των μετόχων αποφασίσθηκε α) η μετατροπή του υφιστάμενου Μ.Κ. της εταιρείας και της ονομαστικής αξίας της μετοχής σε ευρώ, σύμφωνα με τον Ν.2842/00 με αύξηση της ονομαστικής αξίας της μετοχής από δέκα χιλιάδες (10.000) δραχμές σε τριάντα (30) ευρώ  και συνολική αύξηση του μετοχικού κεφαλαίου κατά τριάντα δύο  χιλιάδες τριακόσια είκοσι δύο ευρώ και οκτώ λεπτά (32.322,08) που θα καλυφθεί από μέρος της υπεραξίας της αναπροσαρμογής των παγίων βάσει του Ν.2065/92 συνολικού ποσού διακοσίων εννέα χιλιάδων τετρακοσίων είκοσι επτά ευρώ και οκτώ λεπτών (209.427,08) και β) η αύξηση του Μ.Κ. κατά διακόσιες τέσσερις χιλιάδες (204.000) ευρώ εκ των οποίων εκατόν εβδομήντα επτά χιλιάδες εκατόν πέντε ευρώ (177.105,00) από το υπόλοιπο της υπεραξίας του Ν.2065/92, είκοσι τρεις χιλιάδες εννιακόσια ένδεκα ευρώ και είκοσι οκτώ λεπτά (23.911,28) από την κεφαλαιοποίηση του αφορολόγητου αποθεματικού του Ν.1828/89 και δύο χιλιάδες εννιακόσια ογδόντα τρία ευρώ και εβδομήντα δύο λεπτά (2.983,72) σε μετρητά με την έκδοση έξι χιλιάδων οκτακοσίων  (6.800) νέων ονομαστικών μετοχών, ονομαστικής αξίας τριάντα (30) ευρώ εκάστη, ΦΕΚ 7836/22-7-2003.

-Με την από 27/12/2013 απόφαση της της έκτακτης γενικής συνέλευσης των μετόχων αποφασίσθηκε η ονομαστική Μείωση του Μετοχικού κεφαλαίου της εταιρείας κατά ένα εκατομμύριο εκατόν είκοσι έξι χιλιάδες(1.126.000)ευρώ με την μείωση της ονομαστικής αξίας κάθε μετοχής από τριάντα (30) ευρώ σε δέκα (10) ευρώ. Η μείωση έγινε για την ισόποση απόσβεση λογιστικής ζημίας με σκοπό την σταθερότητα του Κεφαλαίου της εταιρείας σύμφωνα με τον Κ.Ν 2190/20
Την ίδια ημερομηνία καταχωρήθηκε στο Γενικό Εμπορικό Μητρώο και ολόκληρο το νέο κείμενο του τροποποιημένου καταστατικού.

